JohanHeinsen/ENO huggingface dataset:
Lolland-Falsters Stifts-Tidende, 1837-10-03
Jfølge de til Cancelliet indkomne Beretninger om Forligelsesvæsenets Tilstaand i Aarene 1835 og 1836, ere af Sager henhørende under det almindelige Forligelsesvæsen i Aaret 1835 foretagne ialt 26,929, af hvilke 18,398 ere forligte eller hævede, 271 udsatte, 8,260 henviste til Retten og 2,599 virkelig dertil indstævnede, hvorimod i Aaret 1836 foretoges i det egentlige Danmark (Vestindien, Jsland og Færøerne ikke iberegnet) ialt 18,911, at hvilke 20,254 ere forligte eller hævede, 285 udsatte, 8,372 henviste til Rettergang og 2,730 virkelig dertil indstævnede. Da Antallet af de for Vestindien, Jsland og Færøerne i 1835 behandlede Sager udgjør 929 og Antallet af de forligte, 657, ere saaledes i det egentlige Danmark i 1836 behandlede 2,911 og forligte 2,513 Sager flere end i det næstforegaaende Aar. Antallet af de til Retterne virkelig indstævnede Sager har for 1836 været 213, større end for 1835. Af Politisager der kunne forliges, ere i 1835 foretagne 8,429, hvoraf 5,812 ere forligte, 412 udsatte og 2,205 paadømte. J 1836 foretoges 7,902, hvoriblandt forligte eller hævede 5,541, udsatte 419 og paadømte 1,942.
Lolland-Falsters Stifts-Tidende, 1837-10-03
Desuden har Kjøbenhavns Magistrat i 1835 prøvet Forlig i 208, hvoraf 149 Skilsmissesager og 59 andre Sager. Af de første ere 63 og af de sidste 50, ialt 113 Sager blevne forligte. J 1836 har Magistraten prøvet Forlig i 207 Sager, af hvilke 134 Skilsmissesager og 73 andre Sager. Afde første ere 82 og af de sidste 70, ialt 152 Sager blevne forligte. Sager efter Frd. af 20de Octbr. 1819 udgjorde i 1835, 2,359, af hvilke 1769 ere blevne forligte eller hævede, 69 udsatte og 521 paadømte. J 1836 var Antallet 2001, af hvilke 1517 bleve forligte eller hævede, 66 udsatte og 418 paa(Coll. Tid.) dømte.
Lolland-Falsters Stifts-Tidende, 1837-10-03
Under 13de f. M. er udfærdiget allerhøieste Commissorium til Biskop Mynster og samtlige Medlemmer af det theologiske Facultet, til at udarbeide en Oversættelse af det gamle Testamente, efter de samme Grundsætninger som i Rescriptet af 13de Decbr. 1815 bleve fastsatte i Henseende til Oversættelsen af det nye Testamente.
Lolland-Falsters Stifts-Tidende, 1837-10-03
Jfølge Cancellie=Skrivelse af 23de f. M. fritages oprindeligviis værnepligtige Elever ved Veteri Agernairskolen, der, som saadanne, ikke kunne udskrives til Militairtjenesten, for at erhverve Amtspas til Opholdet i Kjøbenhavn saalænge de ere Elever ved Skolen.
Lolland-Falsters Stifts-Tidende, 1837-10-03
Cancelliet har i Skrivelse af 26de f. M. til samtlige Biskopper resolveret, at naar i de Menigheder paa Landet, i hvilke hidtil i Reglen kun een Confirmation om Aaret har fundet Sted, Confirmation ønskes holdt ogsaa ved Mikkelsdagstid, da skal dertil først erhverves Samtykke fra Biskoppen, som, forinden han meddeler Tilladelse, har at indhente vedkommende Provsts Erklæring desangaaende.
Lolland-Falsters Stifts-Tidende, 1837-10-03
Den 12te Septbr. er Sognepræst for Høielse og Bellinge Menigheder i Sjælland, Consistorialraad M. P. Kruse, R. af D., udnævnt til Dannebrogsmand.
Lolland-Falsters Stifts-Tidende, 1837-10-03
Da en Procurator paa Prøve, vil blive ansat ved Landsoverretten i Viborg, skulle Ansøgninger derom indgives til Cancelliet i Løbet af 6 Uger. Hr. Stiftsprovst Clausen ligger meget syg, og man tvivler om, at hans Liv staaer til at redde. (Aarh. Av.) Han er nu 78 Aar gl.
Lolland-Falsters Stifts-Tidende, 1837-10-03
Til Erindring om, at Borgerdysskolen i Kjøbenhavn i mere end 50 Aar har virket for Ungdommens Dannelse, og at dens nuværende, høit, fortjente Forstander, Professor, Ridder Nielsen, i et Tidsrum af 25 Aar har bestyret denne Skole, have flere af dens forhenværende Elever, samt andre Venner og Velyndere, grundlagt et Legat til Understøttelse for unge Mennesker, som ere demitterede fra Skolen.
Lolland-Falsters Stifts-Tidende, 1837-10-03
Vognmandstaxten er for Octbr. Qvartal uforandret som for Juli Qvartal, altsaa for Loll. F. Stift for et Par Forspandsheste eller stemplet Postvogn med 2 Heste 5 Mk. 8 Sølv og for en mindre Vogn med 2 Heste eller enkelt Hest til Estafette eller Forspand 4 Mk. 8 Sk. Sølv pr. Mill.
Lolland-Falsters Stifts-Tidende, 1837-10-03
Qvartalscoursen er for indeværende Qvartal ligesom i det forrige, saa at 1 Rbd. Sølv i de befalede Tilfælde kan betales med 1 Rbd. Sedler.
Lolland-Falsters Stifts-Tidende, 1837-10-03
Blandet. Udgiveren af Chinese Repository, et i Canton udkommende Ugeblad, som indeholder Uddrag af chinesiske Tidsskrivter og mærkelige Efterretninger om det himmelske Rige, har skildret sin Stilling i følgende Ord. En Bladredacteurs Stilling i Canton er ingenlunde behagelig. Han er udelukket fra den civiliserede Verden, afskaaren fra al Forbindelse med Jndvaanerne, bandlyst fra de offentlige Jndretninger, modtager kuns sjeldent Depescher fra hiinside Havet, er bevogtet og forfulgt af Politiets Tienere som et farligt Dyr, indesluttet i et Rum af 13 Contoirer, som han kuns i visse Tilfælde og naar hans Sundhedstilstand fordrer det, tør forlade, for at nyde frisk Luft. Af Alle som møde ham, kaldes han den fremmede Diævel." Hverken for hans Person eller Gods har han anden Beskyttelse end Embedsmændenes lunefulde Bevaagenhed, og er stedse udsat for at fornærme sine Venner ved enten at sige formeget eller forlidet.
Lolland-Falsters Stifts-Tidende, 1837-10-03
Ved Eftergravninger i St. Valery, hvor man er færd med at opføre en ny Bygning, har man gjort mærkværdige Opdagelser. Over 100 Fod under Jordens Overflade fandt man nemlig en Skov, Viinstokke, Been af vilde Oxer og Hjorte, Alt i bedste Stand. I Nærheden af Fulda bygges en Straffeanstalt for qvindelige Fanger, i hvilken man vil behandle dem paa den i Nordamerika brugelige Maade, som har viist sig overordentlig hensigtsmæssig. Det nægtes nemlig Fangerne aldeles at tale med hverandre og enhver Overtrædelse af dette Forbud, der, efter deres egen Forsikkring, er en større Pinsel end al legemlig Revselse, forlænger deres Straffetid.
Lolland-Falsters Stifts-Tidende, 1837-10-03
Oculisten Curtes i London forfærdiger Jernbane=Briller, som skal beskytte Øinene under Farten mod Kulstøv og Vind.
Lolland-Falsters Stifts-Tidende, 1837-10-03
Kjøbenhavns Børscours den 29de Septbr. Hamborg, 2 M. - a vista 201. - Species 202. Species solgtes til 12 Mk. 1 1/2 s. 4 pCt. Kongl. Obl. uden Renter 90 Rbd.
Lolland-Falsters Stifts-Tidende, 1837-10-03
Kjøbenhavns Torvepriser den 30te Septbr. Rug Td. 3 Rbd. 88 s. a 4 Rbd. 48 s. Hvede 4 Rbd. 56 s. a 5 Rbd. Byg 2radet 3 Rbd. 16 s. a 3 Rbd. 32 s. dito eradet 3 Rbd. 8 s. a 3 Rbd. 24 s. Havre 2 Rbd. 16 s. a 2 Rbd. 48 s. Erter 4 Rbd. a 4 Rbd. 64 s. Flesk, røget Lpd. 2 Rbd. 28 s. a 2 Rbd. 36 s. dito grønsaltet 1 Rbd. 76 s. a 1 Rbd. 92 s. Smør Pd. 25 a 27 s. Æg Snesen 23 a 25 sk. sjællandsk Smør Fjerdingen 14 Rbd. 38 s. a 16 Rbd. S. og T.
Lolland-Falsters Stifts-Tidende, 1837-10-03
Reisende. Med Dampskibet Frederik den 6te ankom den 29de September fra Kjøbenhavn til Falster, Proprietair Jacobsen; Guldsmed Falck med Søn. Ledigt Embede. En Adjunctpost ved Herlufsholms Skole.
Lolland-Falsters Stifts-Tidende, 1837-10-03
Befordringer og Afgang. Hidtilværende constitueret Landphysicus paa Bornholm, Cand. med. D. A. Grove, beskikket til virkelig Landphysicus sammesteds, Regjeringsraad ved Gouvernementet i Tranqvebar, P. Hansen, beskikket til Chef for Establissementet Frederiksnagor, fra 1ste Mai 1838 at regne; Kammerassessor og Fuldmægtig i Zahlkammeret, C. L. Michaelsen, i Naade entlediget.
Lolland-Falsters Stifts-Tidende, 1837-10-03
Jndsendt. Til F. En General=Fiskal paa Fingre alle seer, Fortiener derfor Priis; thi det hans Embed er. Men den, som Øvrighed ei Magt til saadant giver, Af Alle lastet, som en selvgjort Dommer, bliver. Hvo eder sættet paa slig Dommer=Sæde har Troe mig, ved slig Censur man giør sig selv til Nar. End, om Hr. Svoger lod sig engang slaae en Aare? End, om han, til Forsøg, sig sætte lod Clysteer, Maaskee han skulde ei moralisere meer. Thi (her imellem os fortrolig sagt) Monfrere! Naar J med eders Vaas vil Verden reformere; Hvor ærbar jeg end er, jeg dog i Hiertet leer: Thi jeg en Don Quirot med rette Farve seer, Der paa en Skindmær, med en gammel rustet Klinge, Vil rense Jorden, og al Verdens Kiemper tvinge.
Lolland-Falsters Stifts-Tidende, 1837-10-03
Bekjendtgjörelser. Subsription. Lollands=Falsters Stiftstidende. til indeværende October Qvartal, modtages paa samtlige kongl. Postcontoirer samt hos Udgiveren. Betalingen for dette Blad, som udgaaer 3de Gange ugentlig, hver Søndag, Tirsdag og Fredag, er – forsaavidt det forsendes med Posterne, for Abonnenterne i Stiftet 1 Rbd. 4 s. Sølv, og for Abonnenterne udenfor Stiftet, 1 Rbd. 7 s. Sølv qvartaliter.
Lolland-Falsters Stifts-Tidende, 1837-10-03
Redacteuren anmoder dem, der ønske Avertissementer indførte i Avisen, om behageligen at ville indlevere disse til Adressecontoiret i det seneste om Eftermiddagen Kl. 5, Dagen førende Avisen udgaaer.
Lolland-Falsters Stifts-Tidende, 1837-10-03
Undertegnede anbefaler sig med at sye alle Slags Vinterhatte, ligesom og færdigsyede kunne erholdes tilkjøbs. Nykjøbing den 3die October 1837. Mad. Foslund.
Lolland-Falsters Stifts-Tidende, 1837-10-03
En velopdraget Dreng kan blive antaget i Handelslære i Nykjøbing til 1ste Novbr. Adressecontoiret anviser.
Lolland-Falsters Stifts-Tidende, 1837-10-03
En temmelig stor og god Bilægger=Kakkelovn er at faae tilkjøbs hos Skoemager Schou i Nykjøbing. Auctioner.
Lolland-Falsters Stifts-Tidende, 1837-10-03
Torsdagen den 12te October d. A., Formiddag Kl. 10, lader Justitsraad Pontoppidan, formedelst Bopæls=Forandring, i sin Gaard her i Byen ved offentlig Auction bortsælge forskjelligt Ind- og Udboe, bestaaende af Mahogni og andre Meubler, Plet, Glas, Kobber, Messing og Jern, en Wienervogn, et pletteret og 2 Arbeids=Seletøier m.m. Tillige bortsælges en Deel Bøger, meest af theologisk og philosophisk Jndhold. De trykkede Cataloger kunne erholdes paa mit Contoir. Hammerich. Nakskov den 21de Septbr. 1337.
Lolland-Falsters Stifts-Tidende, 1837-10-03
Tirsdagen den 17de dennes om Formiddagen Kl. 10 bliver efter Reqvisition af Toldkammeret her i Byen, bortsolgt, imod contant Betaling i rede Sølv, ved offentlig Auction paa Raadstuen, følgende confiskerede Varer, nemlig: et Partie Candis Sukker, 20 Toppe hvidt Sukker, 1 Anker Viin og 1 Kiste Thee. Hvilket herved bekjendtgjøres til Lysthavendes Underretning. Mariboe Byefogedcontoir den 1ste October 1837. Jørgen Sommer.
Lolland-Falsters Stifts-Tidende, 1837-10-03
Jndkaldelse.
Lolland-Falsters Stifts-Tidende, 1837-10-03
Creditorerne i Stervboet efter den her i Byen ved Døden afgaaede Provisor paa Apotheket, Søren Lerche Mølsted, indkaldes herved med 12 Ugers Varsel, til for undertegnede Skifteret at anmelde og beviisliggjøre deres Fordringer. Nakskovs Skifteret den 30te September 1837. Gest, const. Hammerich.
Lolland-Falsters Stifts-Tidende, 1837-10-06
Lollands-Falsters 31te Aargang. Stifts Høst, Tidende. Privilegeret til Forsendelse med de Kongelige Brevposter. Redigeret, forlagt og udgivet af C. F. Tidemand, Procurator. Trykt i Wilhelm Laubs Officin i Nykjøbing.
Lolland-Falsters Stifts-Tidende, 1837-10-06
Udenlandske Nyheder. Portugal. Den portugisiske TronarvingsDaabsdag var bestemt til den 28de f. M. Acten skulde foregaae i Slottet Necessiades, og Prindsen kaldes Pedro Fernando, Hertug af Oporto. 101 Kanonskud forkyndte Hovedstadens glædedrukne Befolkning, Barnets Fødsel, og skjøndt denne foregihenimod Midnat, var Staden, paa mange Steder illumineret.
Lolland-Falsters Stifts-Tidende, 1837-10-06
Spanien. Efter de sidste Efterretninger fra Spanien var Roligheden i Madrid endnu uforstyrret. Præ endenten havde trukket sig tilbage til Mondija og Quadalachara, og søgte at iværksætte en Foreninmed Zariatequy. Kan man fæste Lid til en Artikel i Journ. des Debats, er fra Bayonne afsendt en Sum til ham af 800,000 Fres, i Guld, der er kommen over Land fra Sardinien fordi engelske Krydsere forhindre enhver mistænkelig Udskibning paa
Lolland-Falsters Stifts-Tidende, 1837-10-06
Spaniens Østkyst. Belgien. Septemberdagene feiredes i Brüssel. den 25de f. M. og følgende Dage med Kanonsalver, Militairparader, Sjælemesser og Concerter, og den trefarvede Fane vaiede fra alle offentlige Bygninger. Men det var ikke saameget Festlighedernes Mængde og Glands, der udmærkede Borgerseierens mindeværdige Dage, som den almindelige Glæde over Revolutionens vellykkede Værk.
Lolland-Falsters Stifts-Tidende, 1837-10-06
Sverrig, J Aftonbladet er optaget følgende Artikel fra det norske Morgenblad: "Aftonbladet har troet, at Lykken, at faae Hs. Maj. Kongen at see her dette Efteraar, skulde beroe paa, hvorvidt en Deputation indfinder sig i Værmeland. Om Aftonbladet gjø saameget af Deputationer, som den Constitutiotionelle paastaaer, kunne vi ikke afgjøre, men vi haabe, at hverken den norske Regjering eller nogen Anden i Norge sætter saameget Værd paa DeputaFredagen den 6te October 1837. tioner, at man skulde gjøre et saadant Forsøg for at formaae Hs. Majestæt at besøge vort Land; der gives sikkert flere, som med Referenten hellere skulde undvære den Lykke at see Hs. Majestæt her, saalænge Grundloven byder, at Kongen, dersom vigtige Forhindringer ei existere, skal hvert Aar opholde sig nogen Tid i Norge. Heri har Hs. Maj. Motiver nok, og hvilket andet der forsøges, maatte udgaae fra den Forudsætning, at han, da ingen vigtige Forhindringer findes, overseer sin grundlovmæssige Pligt, altsaa være en særdeles fornærmende Formodning mod Hs. Majestæt, hvilken man ikke bør tillade sig. Men ligesaa fornærmelig en saadan Deputation vilde være for Hs. Majestæt, ligesaalidet værdigt vilde det være for Nationen paa saadan Maade at ville erindre Hs. Maj. om høistsammes constitutionelle Pligt. (Hels. Av.)
Lolland-Falsters Stifts-Tidende, 1837-10-06
Fædrelandet. Kbhpst." er atter i et af dens sidste Nr. kommen tilbage til den Hoffmeyerske Erklæring (s. d. Bl. Pag. 454) der udgjør et i flere Punkter mærkeligt Actstykke, men holder sig kun til et at disse, som den anseer for Hovedsagen. Der er, hedder det, følge en fra Landcadet-Corpsets Chef imodtagen Skrivelse at Hr. Hoffmeier bekjendtgiør, hvad der seer end som en foreskreven Formular. Hvad i al Verden har Landcadet Corpsets Chef Hr. Oberst og Kammerherre Bardenfleth med Lieuten. Hoffmeyers Taler at bestille?
Lolland-Falsters Stifts-Tidende, 1837-10-06
naar Lieutn. Hoffmeyer opfylder sin Pligt som Lærer ved Landcadetcorpset, forekommer det os at det er Hr. Bardensleth aldeles uvedkommende, hvilke og hvormange Taler Hr. Hoffmeyer holder uden for Academiet. Vi vide vel, at Hr. Bardensleth som Cadetcorpsets Chef kan antage og afskedige Lærerne ved Landcadetacademiet, og at saaledes hans Villie maae være disse, for hvem det ingen ligegyldig Sag er, at vedblive at være Lærere ved Corpset eller at afskediges, af særdeles Vægt; men naar hans Myndighed først udvides til at forbyde dem at tale, see vi virkeligen ingen Grændse for Vilkaarligheden, saa kan Hr. Kammerherren maaskee ogsaa engang falde paa at forbyde dem at være Medlemmer af Athenæum eller i det Hele at læse Aviser. Det er jo ikke uden Exempel, at det andetsteds er forbudet.
Lolland-Falsters Stifts-Tidende, 1837-10-06
en Capitain at skrive i de offentlige Blade og Underofficerer at gaae ind i Læseselskaber, men dette synes for et umilitairt Sind rigtignok at være en næsten utaalelig Jndskrænkning i den personlige Frihed.
Lolland-Falsters Stifts-Tidende, 1837-10-06
Nr. 273 af Kjøbenhavnsposten er foreløbigen lagt under Beslag og indsendt til Cancelliet, der afgjør om Beslaget skal hæves eller stadfæstes, og i sidste Tilfælde Sag anlægges. Det under Beslag lagte Nr. indeholdt, foruden nogle andre i et efterfølgende Nr. optagne Nyheds=Artikler, en Opsats med Overskrift: "Den 1ste October."
Lolland-Falsters Stifts-Tidende, 1837-10-06
Til den i dette Efteraar afholdte Præliminair Exammen for vordende Forstelever, indstillede sig 12 een, A. Behrens, erholdt 1ste Karakteer, 2, C. v. Qvalen og A. Müller, 2den Karakteer; 2 erholdt 3die Karakteer, og 7 forlode Exammen. Til den fuldstændige juridiske Embeds=Exammen have i dette Efteraar indstillet sig 21, til den ufuldstændige juridiske Exammen 22, og til den theologiske Embeds=Exammen 22.
Lolland-Falsters Stifts-Tidende, 1837-10-06
Den berømte engelske Botaniker, Robert, Brown, kan paa sin Reise fra Rusland over Stockholm, ventes til Kjøbenhavn.
Lolland-Falsters Stifts-Tidende, 1837-10-06
En ublid Skjæbnes Dom hviler over Byen Warde, siger en Jndsender i Kbhpst. J de sidste 16 Aar har Byen været hjemsøgt af ikke mindre end 11 Jldebrande hvorved omtrent 60 Gaarde, Steder og enkelte Bygninger ere lagte i Aske. At commentere over disse Facta, anseer Jndsenderen ufornødent, og tilføier han derfor blot den Bemærkning: at det er en Lykke midt i Ulykken, at Jlden fortrinlig angriber de straatækkede Steder. Der er nu kun 4 Huse med Straaetag tilbage i Warde.
Lolland-Falsters Stifts-Tidende, 1837-10-06
Beretningen om Overlærer Hages Død, har Kieler Correspondenz-Blatt ledsaget med følgende Ord: Hage var en Mand af den meest omfattende og fineste Dannelse, af en bestemt, men rolig Karakteer, rigtignok utilfreds med Verdens og hans Fædrelands nærværende politiske Tilstand, men besjælet af de skjønneste Forhaabninger for Fremtiden, og navnligen for Danmarks Fremtid. At denne udmærkede Mand, der var uendelig langt fra at hylde revolutionaire Uroligheder, ikke kunde undgaae den specielle Censur, er karakteristisk for den danske Presses lovmæssige Tilstand. Hage havde isinde at tilbringe den næste Vinter her i Kiel Havde han kunne udføre sit Forsæt, vilde denne Leilighed til at gjøre hans Bekjendtskab maaskee have tilintetgjort mangen Holsteners Fordom mod den danske Nationalitet,
Lolland-Falsters Stifts-Tidende, 1837-10-06
Nykjøbing. J Mandags afbrændte midt paa Dagen Fæstegaardmand Jørgen Slentes Gaard i Egebjerg, tilligemed Mandens indavlede Sæd, en Deel Jndboe m.m. Som sædvanligt har Aarsagen til Jldens Opkomst hellerikke her været at udfinde, men man antager, at Ulykken er skeet ved Hørbragning ved Ovnen, en Uskik, som er saa almindelig, at vi ikke kunne andet end at henlede Vedkommendes Opmærksomhed derpaa, for at see den hemmet ved at paalægge Brandfogderne eller Sognefogderne under Ansvar at anmelde slige Uordner, for at den Skyldige kunne blive anseet med vedbørlig Straf.
Lolland-Falsters Stifts-Tidende, 1837-10-06
Politiemesteren i Mariboe Hr. Justitsr. Sommer har i disse Dage gjort en betydelig Fangst af medererhinske" Jernhandlere, der droge Landet rundt og solgte til Bønder Jernvarer, som de for gængse Priis havde kjøbt af Kjøbmændene, derefter polerede, og med betydelig Gevinst afsatte som et særdeles forædlet Product. Af disse Bedragere, skal 10 være paagrebne, og Hr. Justitsraaden har truffen de videre fornødne Forholdsregler til Sagens nærmere Oplysning, ved gjennem Lollandsposten at opfordre de sammesteds navngivne Personer fra forskjellige Byer fjern og nær i Lolland, til snarest muligt at møde hos ham i Mariboe og medbringe saavel de kjøbte Varer, som de Papirer, de Anholdte maatte have leveret dem. Dhrr. Præster og Forvaltere, hver i sit District, ere derhos anmodede om at meddele denne Opfordring ogsaa til dem, som foruden hine navngivne Personer, maatte have indladt sig i Handel med de anholdte Jernhandlere, af hvilke Formanden, efterdi der gives tvende Afdelinger af dette Selskab, – er en høi, mager Mand, klædt i blaa Livkjole, samt graae Klædes Beenklæder. Jdet Redact, ogsaa gjør Sit til at bringe denne Opfordring til Dhrr. Præsters og Forvalteres Kundskab, kan man ikke andet end ønske disse Mænd al muligt Held til det dem overdragne Hverv, at bidrage til endnu flere Forbrydelsers Opdagelse.
Lolland-Falsters Stifts-Tidende, 1837-10-06
En sjelden Nydelse blev Nyekjøbing og Omegnens Beboere til Deel i Forgaars Aftes, da Kammermusicus Lemming paa sin Gjennemreise igjennem denne sin Føde-Øe for saa talrigt et Auditorium, som Localet kunde rumme, gav en Concert paa Gjæstgivergaarden her i Byen. Den henrivende Tone, den ualmindelige Færdighed og den overordentlige Genialitet, der er egen for denne, som Violin- og Guitarre=Spiller lige udmærkede Kunstners Foredrag, vakte ogsaa her almindelig Beundring. Ethvert Rummer blev modtaget med stormende bifald, og sikkert forlod Ingen Concertsalen, uden at være gjennemtrængt af Glæde over en saa herlig Kunstnydelse, og uden at det Ønske blev levende hos ham, at denne endnu engang maatte blive ham til Deel; et Ønske, vi saa meget mere troer at turde udtale som almindeligt, som det ikke allene er os bekjendt, at Flere benævnte Aften forhindredes ved Forretninger i at være tilstede, men det ogsaa er mere end sandsynligt, at Mange, som det temmelig indskrænkede Locale ikke kunde rumme, ogsaa længes efter at høre den udmærkede Kunstner. Maatte Omstændighederne tillade denne, at komme dette Ønske imøde, ved for sin Afreise herfra endnu at give en Concert.
Lolland-Falsters Stifts-Tidende, 1837-10-06
Blandet. Jsaac Slocum, en amerikansk Postmester, anføres som et mærkeligt Beviis paa Distraction. Saaledes holdt han engang et Æg i Haanden og lod sit Uhr koge i 5 Minutter. Men hans Mesterstykke i denne Konst kostede ham Livet. Natten til den 16de Marts, siger en amerikansk Tidende, begav han sig i sit Sovekammer, klædte sig af, lagde hele sin Habit omhyggeligt i Sengen, trak Overdynen over den, og hang sig selv over Stoleryggen, hvor han forblev hængende Natten over, men tildrog sig derved en saa stærk Forkjølelse, at han døde nogle Dage derefter.
Lolland-Falsters Stifts-Tidende, 1837-10-06
Man har i denne Tid opdaget, at endnu nogle af den afdøde Admiral Nelsons Juveler opbevaredes paa Raadhuset i Londoner Forstaden Southwark.
Lolland-Falsters Stifts-Tidende, 1837-10-06
En gammel Matros som i 45 Slag og 40 Fægtninger havde været og Lord Nelsons Person kjendte dem. De bestaae af en tyrkisk Orden, Bath Ordenen og flere andre Ordener i Brillanter. Hospitalet i Greenwich giør Fordring paa dem.
Lolland-Falsters Stifts-Tidende, 1837-10-06
Det kongelige engelske Stutterie i HamptonCourt skal sælges den 28de dennes. Det bestaaer af 77 udmærkede Heste, hvoriblandt to arabiske, som Jmamen af Maskat havde foræret Kong Vilhelm den 4de. Beløbet tilfalder Familien Fitz Clarence. – Værdien af Englands 2 Millioner Heste anslaaes til 25 Mill. Pd. St.
Lolland-Falsters Stifts-Tidende, 1837-10-06
Tydske Blade berette, at Marschner skal have fuldendt sin nye Opera Babn. Dette Værk er mærkeligt for vort musikalske Publicum derved, at Marschner har componeret det med særligt Hensyn til vort Theater og skrevet Hovedpartiet for Hr. Phister.
Lolland-Falsters Stifts-Tidende, 1837-10-06
En fransk Dandserinde, Mad. Celeste, som i en Tid lang har opholdt sig i Nordamerika og der gjort en uhyre Lykke, er nylig vendt tilbage til Enropa med en Formue af 200,000 Dollars. Gerdret, i Paris, rue Montmartre Nr. 127, forfærdiger saakaldte indiske Stene (pierres indiennes) hvormed man kan aftage Skjæget uden Vand, Sæbe eller Barbeerkniv. Disse Stene bestaae af alle de Substantser, som Steenskjærerne bruge til at polere Ædelstene. Man behøver ikke at frygte for, at der stikker nogen Charlatanerie bag dette, da den Jury, som afgav Kiendelsen over den sidste Jndustrie-Udstilling i Paris, har fundet Opfindelsen værd til hæderfuld at omtales. Disse Stene erholdes for 1 Fr. pr. Stk., tilligemed Anviisning til at bruge dem.
Lolland-Falsters Stifts-Tidende, 1837-10-06
Handels=Efterretning. Kjøbenhavn den 2den October. Jfølge officiel Jndberetning til det kongl. Generaltoldkammer- og Commerce-Collegium, grundet paa en Meddelelse fra Ministeriet for de udenlandske Affairer i Lissabon af 15de Septbr., ere fra 12te f. M. Havnene Vianna og Caminha, og overhovedet hele den portugisiske Kyst imellem Ave- og Minho=Flodernes Mundinger, (fra Villa de Conde indtil Caminha) erklæret i Blokade=Tilstand.
Lolland-Falsters Stifts-Tidende, 1837-10-06
Literaire Nyheder. Forfatteren af En Hverdags=Historie, har atter, ved Hr. Prof. Heiberg, paa Hr. Universitetsboghandler Reizels Forlag, udgivet "To Noveller i eet Bind: "Den nye Montanus" og "Resida. - Hr. Kjøbmand C. Fogh i Nakskov agter at udgive et Ugeblad under Navn af Fiskalen, der er bestemt at udkomme een Gang ugentlig, og koster 1 Rbd. Qvartaliter, enkelte Nr. bekommes hos Udgiveren for 8 s. Stk. Det første Nr. af dette Blad udkommer i Dag. Subscription paa Bladet modtages paa Bogtrykkeriet, i Mariboe.